ᱪᱤᱱ ᱨᱮᱭᱟᱜ ᱡᱤᱞᱤᱧ ᱯᱟᱹᱪᱨᱤ

ᱪᱤᱱ ᱨᱮᱭᱟᱜ ᱡᱤᱞᱤᱧ ᱯᱟᱹᱪᱨᱤ (ᱤᱝᱞᱤᱥ ᱛᱮ Great Wall of China) ᱫᱚ ᱟᱹᱰᱤ ᱡᱤᱞᱤᱧ ᱯᱟᱹᱪᱨᱤ ᱠᱟᱱᱟ ᱾ ᱫᱷᱤᱨᱤ, ᱤᱴᱟᱹ, ᱨᱟᱯᱟᱜ ᱦᱟᱥᱟ, ᱠᱟᱴ ᱮᱢᱟᱱ ᱵᱮᱵᱷᱟᱨ ᱠᱟᱛᱮ ᱯᱩᱨᱩᱵᱽ ᱯᱟᱹᱪᱷᱤᱢ ᱫᱤᱜᱽ ᱨᱮ ᱱᱚᱣᱟ ᱠᱟᱸᱛ ᱫᱚ  ᱵᱮᱱᱟᱣ ᱟᱠᱟᱱᱟ ᱾ ᱢᱟᱨᱮ ᱪᱤᱱ ᱨᱮᱭᱟᱜ ᱩᱛᱚᱨ ᱯᱟᱦᱴᱟ ᱠᱷᱚᱱᱟᱜ ᱵᱟᱹᱭᱨᱤ ᱟᱠᱨᱚᱢᱚᱬ ᱠᱷᱚᱱᱟᱜ ᱫᱩᱜᱚᱜ ᱞᱟᱹᱜᱤᱫ ᱱᱚᱣᱟ ᱯᱟᱹᱪᱨᱤ ᱫᱚ ᱠᱚ ᱵᱮᱱᱟᱣ ᱞᱮᱜ-ᱟ ᱾ ᱠᱷᱨᱤᱥᱴᱚ ᱯᱩᱨᱵᱚ ᱗ ᱥᱟᱞ ᱨᱮ ᱵᱮᱱᱟᱣ ᱞᱮᱱ ᱠᱷᱟᱴᱚ ᱠᱷᱟᱴᱚ ᱠᱟᱸᱛ  ᱠᱚ ᱠᱷᱚᱧᱡᱟ ᱠᱟᱛᱮ ᱛᱟᱭᱚᱢᱛᱮ ᱢᱤᱫ ᱢᱟᱨᱟᱝ,ᱡᱤᱞᱤᱧ ᱟᱨ ᱠᱮᱴᱮᱡ ᱠᱟᱸᱛ ᱵᱮᱱᱟᱣ ᱮᱱᱟ ᱾   ᱵᱤᱥᱮᱥ ᱠᱟᱭᱛᱮ ᱠᱷᱨᱤᱥᱴᱚ ᱯᱩᱨᱵᱚ ᱒᱒᱐ ᱠᱷᱚᱱᱟᱜ ᱒᱐᱖ ᱚᱠᱛᱚ ᱨᱮ ᱪᱤᱱ ᱨᱮᱱᱤᱡ ᱯᱩᱭᱞᱩ ᱥᱚᱢᱨᱟᱴ ᱪᱤᱱ ᱥᱤ ᱦᱩᱣᱟᱝ ᱟᱜ ᱥᱟᱥᱚᱱ ᱠᱟᱲ ᱨᱮ ᱵᱮᱱᱟᱣ ᱟᱠᱟᱱ ᱯᱟᱹᱪᱨᱤ ᱵᱟᱹᱲᱛᱤ ᱫᱚ ᱯᱷᱮᱢᱚᱥᱟ ᱾ ᱤᱠᱷᱟᱹᱱ ᱱᱤᱛ ᱫᱚ ᱚᱱᱟ ᱨᱮᱭᱟᱜ ᱟᱹᱰᱤ ᱠᱚᱢ  ᱚᱝᱥᱚ ᱜᱮ ᱢᱮᱱᱟᱜ-ᱟ ᱾ ᱟᱹᱰᱤ ᱜᱟᱱ ᱨᱟᱡᱽᱵᱚᱝᱥᱚ ᱱᱚᱣᱟ ᱯᱟᱹᱪᱨᱤ ᱵᱮᱱᱟᱣ, ᱡᱩᱛᱨᱟᱹᱣ ᱟᱨ ᱟᱹᱨᱩᱭ ᱨᱮ ᱡᱚᱜᱚᱫᱟᱱ ᱠᱚ ᱮᱢ ᱞᱮᱜ-ᱟ ᱾ ᱛᱚᱵᱮ ᱢᱤᱜᱽ ᱨᱟᱡᱽᱵᱚᱝᱥᱚ ᱥᱟᱥᱚᱱ ᱚᱠᱛᱚ (᱑᱓᱖᱘ ᱠᱷᱳᱱᱟᱜ ᱑᱖᱔᱔) ᱨᱮ  ᱵᱮᱱᱟᱣ ᱟᱠᱟᱱ ᱠᱟᱸᱛ ᱫᱚ ᱱᱮᱛᱟᱨ ᱦᱚᱸ ᱱᱟᱯᱟᱭ ᱜᱮ ᱢᱮᱱᱟᱜ-ᱟ ᱾ 

ᱥᱩᱨᱚᱠᱷᱭᱟ ᱥᱟᱶᱛᱮ ᱥᱤᱢᱟᱹ ᱴᱷᱟᱹᱣᱠᱟᱹ, ᱨᱮᱥᱚᱢ ᱥᱚᱲᱚᱠ ᱨᱮᱭᱟᱜ ᱠᱷᱟᱡᱽᱱᱟ ᱟᱹᱫᱟᱹᱭ, ᱵᱟ,ᱱᱤᱡᱽ ᱠᱚᱱᱴᱨᱚᱞ ᱞᱟᱹᱜᱤᱫ ᱱᱚᱣᱟ ᱯᱟᱹᱪᱨᱤ ᱫᱚ ᱵᱮᱱᱟᱣ ᱟᱠᱟᱱᱟ ᱾ ᱥᱮᱱᱟ ᱛᱟᱹᱢᱵᱩ, ᱡᱩᱜᱽᱣᱟᱹᱲᱤ ᱦᱚᱨᱦᱚᱭ ᱞᱟᱹᱜᱤᱫ ᱢᱤᱱᱟᱨ ᱥᱮᱝᱜᱮᱞ ᱵᱟᱝᱢᱟ ᱫᱷᱩᱶᱟ ᱫᱟᱨᱟᱭ ᱛᱮ ᱥᱟᱹᱝᱜᱤᱧ ᱨᱮ ᱢᱮᱱᱟᱜ ᱠᱚ ᱦᱚᱲ ᱥᱚᱱᱛᱚᱨ ᱠᱚ ᱮᱢᱟᱱ ᱵᱮᱵᱚᱥᱛᱷᱟ ᱢᱮᱱᱟᱜ ᱠᱷᱟᱹᱛᱤᱨ ᱯᱟᱹᱪᱨᱤ ᱨᱮᱭᱟᱜ ᱥᱩᱨᱚᱠᱷᱭᱟ ᱠᱷᱮᱢᱛᱟ ᱵᱟᱹᱲᱛᱤ ᱞᱮᱱᱟ ᱾ ᱚᱱᱟ ᱥᱟᱶᱛᱮ ᱡᱤᱞᱤᱧ ᱵᱟᱝᱢᱟ ᱢᱟᱨᱟᱝ ᱯᱟᱹᱪᱨᱤ ᱨᱮᱭᱟᱜ ᱠᱟᱸᱛ ᱫᱚ ᱚᱥᱟᱨ ᱜᱮ ᱠᱷᱟᱹᱛᱤᱨ ᱥᱤᱯᱟᱹᱦᱤ, ᱜᱚᱲᱟ ᱵᱟᱹᱨᱩᱫᱽ, ᱡᱚᱢᱟᱜ ᱧᱩᱣᱟᱜ ᱤᱫᱤ ᱟᱹᱜᱩ ᱟᱨ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱥᱩᱵᱤᱫᱷᱟ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ 

ᱪᱤᱱ ᱨᱮᱭᱟᱜ ᱡᱤᱞᱤᱧ ᱯᱟᱹᱪᱨᱤ ᱫᱚ ᱛᱟᱞᱟ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱫᱟᱹᱠᱷᱤᱱ ᱥᱤᱢᱟᱹ ᱥᱮᱫᱛᱮ ᱯᱩᱨᱩᱵᱽ ᱨᱮ ᱰᱟᱱᱰᱚᱝ ᱠᱷᱚᱱᱟᱜ ᱯᱟᱹᱪᱷᱤᱢ ᱨᱮ ᱞᱚᱯ ᱦᱨᱚᱫᱚ ᱦᱟᱹᱵᱤᱡ ᱡᱤᱞᱤᱧ ᱟᱠᱟᱱᱟ ᱾ ᱢᱤ ᱦᱤᱥᱟᱹᱵᱽ ᱠᱷᱚᱱᱟᱜ ᱵᱟᱰᱟᱭ ᱟᱠᱟᱱᱟ ᱱᱚᱣᱟ ᱯᱟᱹᱪᱨᱤ ᱨᱮᱭᱟᱜ ᱡᱤᱞᱤᱧ ᱫᱚ ᱘᱘᱕᱐ ᱠᱤᱞᱚᱢᱤᱴᱚᱨ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾ ᱢᱤᱜᱽ ᱯᱟᱹᱪᱨᱤ ᱨᱮᱭᱟᱜ ᱖᱒᱕᱙ ᱠᱤᱞᱚ ᱢᱤᱴᱚᱨ ᱫᱚ ᱦᱚᱲ ᱠᱚ ᱵᱮᱱᱟᱣ ᱟᱠᱟᱜ-ᱟ, ᱓᱕᱙ ᱫᱚ ᱢᱟᱨᱟᱝ ᱰᱷᱚᱰᱟ ᱟᱨ ᱒᱒᱓᱒ ᱠᱤᱞᱚ ᱢᱤᱴᱚᱨ ᱫᱚ ᱵᱩᱨᱩ ᱟᱨ ᱜᱟᱰᱟ ᱛᱮ ᱯᱮᱨᱮᱡ ᱟᱠᱟᱱᱟ ᱾  ᱟᱨ ᱢᱤᱫ ᱞᱮᱠᱷᱟ ᱠᱷᱚᱱ ᱵᱟᱰᱟᱭ ᱟᱠᱟᱱᱟ ᱡᱮ ᱡᱚᱛᱚ ᱯᱟᱹᱪᱨᱤ ᱨᱮᱭᱟᱜ ᱡᱤᱞᱤᱧ ᱫᱚ ᱦᱩᱭᱩᱜ ᱠᱟᱱᱟ ᱒᱑,᱑᱙᱖ ᱠᱤᱞᱚᱢᱤᱴᱚᱨ ᱾  ᱱᱤᱛᱟᱜ ᱚᱠᱛᱚ ᱨᱮ ᱱᱚᱣᱟ ᱫᱚ ᱱᱚᱣᱟ ᱯᱟᱹᱪᱨᱤ ᱫᱚ ᱢᱤᱫ ᱟᱹᱰᱤ ᱧᱩᱛᱩᱢᱟᱱ ᱱᱟᱜᱟᱢᱟᱱᱟᱜ ᱴᱷᱟᱶ ᱨᱮ ᱞᱮᱠᱷᱟᱜ ᱠᱟᱱᱟ ᱾ 

ᱧᱩᱛᱩᱢ
ᱱᱟᱜᱟᱢ
ᱯᱷᱚᱴᱚ  ᱜᱮᱞᱮᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 International Friends of the Great Wall  – organization focused on conservation
 UNESCO World Heritage Centre profile
 Enthusiast/scholar website
 Photoset of lesser visited areas of the Great Wall